ચાંગાઃ ચારુસેટ યુનિવર્સિટીના ભૂતપૂર્વ વિદ્યાર્થી ઉત્સવ ચાંપાનેરીને ભારતીય નૌકાદળમાં જોડાવવા માટે ચારુસેટ યુનિવર્સિટી પથદર્શક બની છે. ઉત્સવ ચાંપાનેરી કહે છે, ચારુસેટમાં કોમ્પ્યુટર એન્જિનિયરિંગના બીજા વર્ષમાં અભ્યાસ કરતો હતો ત્યારે ભારતીય નૌકાદળના અધિકારીઓ ચારુસેટ કેમ્પસની મુલાકાતે આવ્યા હતા. તેમને જાઈને ભારતીય નૌકાદળમાં કારકિર્દી બનાવવાનું મન થયું હતું. નાણાં કમાવાને બદલે સાહસ અને હેતુલક્ષી કારકિર્દી બનાવવાનું સપનું ભારતીય નૌકાદળમાં જોડાઈને સાકાર થયું છે. ભારતીય નૌકાદળમાં ભરતી પ્રક્રિયાના ત્રીજા તબક્કામાં બે વાર નિષ્ફળતા મળી હોવા છતાં હિંમત ન હારતાં અંતે ત્રીજી વાર કરેલો પ્રયાસ સાકાર થયો હતો.